**Előterjesztés**

**Körmend város Önkormányzata Képviselő-testülete 2016. november 24.-i ülésére**

**Tárgy:** Döntés kezességvállalásról.

*Tisztelet Képviselő-testület!*

Az önkormányzat alapítványa a Körmend Múltja, Jelene, Jövője Alapítvány az alapító okiratában meghatározott feladatok, célok megvalósítása érdekében hitelt kíván felvenni 6.000eFt összegben.

A hitelt, tekintettel a befolyó bevételekre, támogatásokra 1 éves lejáratra kívánja felvenni az alapítvány. A hitel felvétele nem tartozik a stabilitásról szóló törvény hatálya alá, tekintettel arra, hogy nem éri el a 10.000eFt-ot.

Az alapítványnak nincs olyan ingatlan vagyona a számvitelében, amelyre jelzálogot jegyeztethetne be a pénzintézet. A hitel felvételére a Kereskedelmi és Hitelbank Zrt.-nél kerülne sor.

A fentiek miatt szükséges a hitel felvételéhez az önkormányzat kezességvállalása.

Kérem a Tisztelt Képviselő-testületet, az előterjesztést tárgyalja meg és a határozati javaslatot fogadja el.

**Határozati javaslat**

Körmend város Önkormányzati Képviselő-testülete hozzájárul, hogy Körmend Város Önkormányzata kezességet vállaljon a Körmend Múltja, Jelene, Jövője Alapítvány által felvételre kerülő 6.000eFt összegű hitel erejéig.

Határidő: 2016. december 10.

Felelős: Bebes István polgármester

Körmend, 2016. november 18.

 **Bebes István**

 **polgármester**